26. ΑΝΑΓΚ.ΝΟΜΟΣ υπ’ αριθ.1824 της 26/28 Μαΐου 1951 Περί αναθεωρήσεως των εκλογικών καταλόγων και τροποποιήσεως διατάξεων της περί Δήμων και Κοινοτήτων νομοθεσίας. Λαβόντες υπ’ όψιν την κατά την συνεδρίασιν της 25 Μαΐου 1951 του Ημετέρου Υπουργικού Συμβουλίου ληφθείσαν απόφασιν περί εκδόσεως Α. Νόμου «περί εκτάκτου αναθεωρήσεως των εκλογικών  καταλόγων των ανδρών» λόγω υφισταμένης κατεπειγούσης και αναποφεύκτου ανάγκης, αποφασίσαμεν και διατάσσομεν: Άρθρ.1.-Θέλει ενεργηθή έκτακτος αναθεώρησις των εκλογικών καταλόγων και καταλόγων εκλογικών βιβλιαρίων ταυτότητος των ανδρών κατά τα κατωτέρω οριζόμενα. Άρθρ.2.-Η προθεσμία της υποβολής αιτήσεως εγγραφής εις τους εκλογικούς καταλόγους και καταλόγους εκλογικών βιβλιαρίων, ή της υποβολής ενστάσεων περί διαγραφής ή κατ’ αιτηθησομένων μη νομίμων εγγραφών και πάσαι εν γένει αι προθεσμίαι της διαδικασία της αναθεωρήσεως ορίζονται δι’ αποφάσεως του Υπουργού των Εσωτερικών. Σελ. 172 Άρθρ.3.-Η χορήγησις εκλογικών βιβλιαρίων ταυτότητος και η εγγραφή εις τους οικείους καταλόγους γενήσεται υπό των ιδίων δικαστικών λειτουργών των κληρωθέντων υπό των Εφετείων δια την τακτικήν αναθεώρησιν των καταλόγων βιβλιαρίων του ε.ε.1951. Απόντων ή κωλυομένων των κεκληρωμένων τακτικού δικαστικού λειτουργού και αναπληρωτού αυτού, ο αναπληρωτής ορισθήσεται υπό του αρμοδίου Προέδρου Πρωτοδικών. Άρθρ.4.-1.Πάς εκλογεύς, το όνομα του οποίου αναγράφεται εσφαλμένως εν τω οριστικώ καταλόγω βιβλιαρίων, δύναται να αιτήσηται την διόρθωσιν της εγγραφής του. 2.Εκλογεύς, έχων βιβλιάριον ταυτότητος, το οποίον όμως δεν είναι εγγεγραμμένον εν τω οριστικώ καταλόγω, δύναται να αιτήσηται την εγγραφήν τούτου εν αυτώ. 3.Αι αιτήσεις εγχειρίζονται εις τον Πρόεδρον των Πρωτοδικών εντός της κατά το άρθρον 2 ορισθησομένης προθεσμίας. 4.Το Πρωτοδικείον δικάζει τας αιτήσεις ομού μετά των κατά την αναθεώρησιν υποβληθησομένων ενστάσεων. 5.Ο Πρόεδρος ενεργεί τα δέοντα προς εκτέλεσιν των αποφάσεων του Δικαστηρίου. Άρθρ.5.-1.Εγγεγραμμένοι εις τα παραρτήματα καταλόγων εκλογικών βιβλιαρίων των εκ των πρώην δήμων Αθηναίων, Πειραιώςκαι θεσσαλονίκης σχηματισθέντων δήμων και κοινοτήτων, τα συνταχθέντα κατά τας ενεργηθείσας αναθεωρήσεις του έτους 1950, οίτινες, όντες μονίμως εγκατεστημένοι εν τω δήμω ή τη κοινότητι προ της 28 Οκτ. 1940, δεν ενεργάφησαν εις τα κατ’ άρθρ. 4 του υπ’ αριθ. 1508/1950 Α.Νόμου, κυρωθέντος δια του ν. 1677/1951, συνταχθέντα ενιαία παραρτήματα, δύνανται να υποβάλωσιν εις τον αρμόδιον δικαστικόν λειτουργόν αίτησιν περί εγγραφής των εις τα κατά την προκειμένην αναθεώρησιν συνταχθησόμενα παραρτήματα, συνάπτοντες εις την αίτησιν πιστοποιητικόν της οικείας Αστυνομικής Αρχής ότι είναι μονίμως εγκατεστημένοι εν τω δήμω ή τη κοινότητι προ της 28 Οκτ. 1940. 2.Ο δικαστικός λειτουργός, εγγράφων τον αιτούντα εις το παράρτημα, θεωρεί το βιβλιάριον αυτού. 3.Οι εγγραφόμενοι εις τα παραρτήματα στερούνται του κατά το άρθρ. 9 του Α.Ν. 1508 δικαιώματος του να ψηφοφορώσι εις εκλογικόν τμήμα του δήμου ή της κοινότητος, εις το μητρώον αρρένων της οποίας είναι εγγεγραμένοι. Άρθρ.6.-Εκλογείς καταγόμενοι εκ Δωδεκανήσου και εγκατεστημένοι μονίμως εν αυτή δύνανται να αιτήσωσι την εις τον κατάλογον 1.Ζ.β.26 Εκλογικοί Κατάλογοι  και βιβλιάρια του δήμου ή της κοινότητος της εγκαταστάσεώς των εγγραφήν των, εάν εγκατεστάθησαν εν αυτή μέχρι της 31 Δεκ. 1950. Άρθρ.7.-Κατά τα λοιπά εφαρμοσθήσονται οι περί ετησίας αναθεωρήσεως των εκλογικών καταλόγων και καταλόγων εκλογικών βιβλιαρίων διατάξεις. Άρθρ.8.-11.(Αναφερόμενα εις τας δημοτικάς εκλογάς, παρατίθενται εν τόμω 3). 